गोठड़ी में 55 लाख की सड़क का विधायक भींचर ने किया शिलान्यास
विधायक श्रीराम भींचर ने शनिवार को ग्राम गोठड़ी से मण्डूकरा तक 55.60 लाख रुपए की लागत से स्वीकृत सड़क का समारोहपूर्वक शिलान्यास किया। यह सड़क विधायक भींचर की अभिशंषा पर मिसिंग लिंक योजना में स्वीकृत हुई थी। विधायक भींचर ने समारोह में कहा कि ग्रामीण क्षेत्रों में नागरिकों के लिए सुगम यातायात सुलभ करवाने के लिए सड़कें स्वीकृत की गई है। उन्होंने बताया कि ग्रामीण क्षेत्रों में किसी प्रकार की मूलभूत समस्याएं नहीं रहने दी जाएगी एवं पेयजल किल्लत को दूर करने के प्रयास किए जाएंगे। इस मौके पर इंदोखा सरपंच ओमकंवर, अमर सिंह, भंवरलाल ऐचरा, सुखदेव बांगड़ा, दीनाराम मूंदलिया, आसूराम रार, अशोक सरावगी, सोहनराम भींचर, चूनाराम बोचल्या, सार्वजनिक निर्माण विभाग के रामूराम सहित अनेक लोग मौजूद थे।
मकराना. सड़कका शिलान्यास करते हुए विधायक श्रीराम भींचर।
hin_Deva hin_Deva hin_Deva